Kresťania majú byť podľa Biblie známi svojou láskou. Ježiš povedal: „Nové prikázanie vám dávam, aby ste sa navzájom milovali; ako som ja miloval vás, aby ste sa aj vy navzájom milovali. Podľa toho všetci spoznajú, že ste moji učeníci, ak budete mať lásku jeden k druhému.“1 Kristova láska sa prejavuje odpúšťaním a vzájomným povzbudzovaním – nie horkosťou, súdením a ohováraním; je trpezlivá a chápavá aj voči nepríjemnému človeku. Keď v nejakom spoločenstve kresťanov vládne vzájomná láska, je tam prítomný Ježiš.